Ο **Γιόχαν Τέτσελ** (γερμανικά: *Johann Tetzel*, 1460 - 11 Αυγούστου 1519) ήταν Γερμανός Δομινικανός μοναχός και είναι γνωστός για την πώληση συγχωροχαρτιών κατά τη διάρκεια του 16ου αιώνα.

Ο Τέτσελ είχε καταστρώσει τιμοκατάλογο για κάθε είδος αμαρτίας. Οι τιμές ήσαν διαφορετικές ανάλογα με την κοινωνική θέση, π.χ. οι εύποροι έμποροι επλήρωναν ακριβότερα από τεχνίτες ή χωρικούς. Μπορούσε κανείς να πληρώσει προκαταβολικά για αμαρτίες που δεν είχε ακόμα διαπράξει.. Τα χρήματα, που συγκέντρωνε το 1517 ο Τέτσελ, προορίζονταν κατά το ήμισυ για την κατασκευή της βασιλικής του Αγίου Πέτρου στην Ρώμη και κατα το άλλο ήμισυ για την κάλυψη του υπερχρεωμένου αρχιεπισκόπου Αλβέρτου Β' (Albrecht II. von Brandenburg (1490–1545). .

Μάλιστα σε αυτόν αποδίδεται και το δίστιχο που μνημονεύεται μέχρι σήμερα :

> "Σαν ο χρυσός μεσ' την κάσα κυλήσει 
> 
> 
> η απελευθερωμένη ψυχή στον παράδεισο θα πηδήσει"
> 
> 
> 
> ( *"Sobald das Geld im Kasten klingt, die Seele in den Himmel springt!"*)
> 
> 

Ο Μαρτίνος Λούθηρος εξοργίστηκε τόσο από την εμπορευματοποίηση της άφεσης αμαρτιών ώστε αποφάσισε να γράψει τις *95 Θέσεις* του, εν μέρει, λόγω των ενεργειών του Τέτσελ κατά τη διάρκεια αυτής της περιόδου. Το έτος 2017 συμπληρώνονται 500 χρόνια από την θρησκευτική μεταρρύθμιση και την «Θυροκόλληση των 95 θέσεων» του Λούθηρου στην πόρτα της εκκλησίας της Βιττεμβέργης.

Βιογραφία
---------

Γεννήθηκε στην Πίρνα της Σαξωνίας, όπου μελέτησε θεολογία και φιλοσοφία στο Πανεπιστήμιο της γενέτειράς του, εισήλθε στο Τάγμα των Δομινικανών το 1489, είχε κάποια επιτυχία ως ιεροκήρυκας και το 1502 του ανατέθηκε από τον Πάπα η πώληση και διακίνηση των συγχωροχαρτιών, την οποία έκανε καθ' όλη τη διάρκεια της ζωής του. 

Το 1509 έγινε ανακριτής και το 1517 ο Πάπας Λέων Ι΄ τον όρισε Επίτροπο των συγχωροχαρτιών για όλη τη Γερμανία. Αργότερα κατηγορήθηκε για πώληση συγχωροχαρτιών για μη διαπραχθείσες αμαρτίες και έπεσε σε δυσμένεια, με αποτέλεσμα να παραιτηθεί και να αποσυρθεί σε μοναστήρι στη Λειψία, όπου και πέθανε σε ηλικία 54 ετών.

Παραπομπές
----------

1. ↑  «Encyclopædia Britannica» (Αγγλικά) biography/Johann-Tetzel. Ανακτήθηκε στις 9  Οκτωβρίου 2017.
2. ↑  (Γερμανικά) *Εγκυκλοπαίδεια Μπρόκχαους*. tetzel-johannes-johann.
3. ↑  «Gran Enciclopèdia Catalana» (Καταλανικά) Grup Enciclopèdia. 0065798.
4. 1 2  *Czech National Authority Database*. ola2004192419. Ανακτήθηκε στις 15  Μαΐου 2020.
5. ↑  Ανακτήθηκε στις 14  Ιουνίου 2019.
6. ↑   Άρθρο του Christoph Stollowsky στην εφημερίδα Der Tagesspiegel, 02.10.2017, αριθ. 23253, σελ. 13
7. ↑   Άρθρο του Christoph Stollowsky στην εφημερίδα Der Tagesspiegel, 02.10.2017, αριθ. 23253, σελ. 13
8. ↑   Αρχειοθετήθηκε 2017-08-25 στο Wayback Machine. Άρθρο του Hermann-Josef Braun: *Albrecht von Brandenburg (1490–1545) Erzbischof und Kurfürst in einer Epoche des Umbruchs*

Πηγές
-----

* Λήμμα στην Εγκυκλοπαίδεια του Καθολικισμού.

Εξωτερικοί σύνδεσμοι
--------------------

* Ειδική έκθεση **Tetzel - Ablass - Fegefeuer** από 08.09.2017 έως 26.11.2017 στην πόλη Jüterbog.[*νεκρός σύνδεσμος*]
* Albrecht von Brandenburg (1490–1545) Erzbischof und Kurfürst in einer Epoche des Umbruchs, von Hermann-Josef Braun

  


|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* WorldCat
* VIAF: 27867835
* LCCN: no2012147420
* ISNI: 0000 0000 1364 3639
* GND: 118801708
* SELIBR: 254955
* NKC: ola2004192419

 |

 |